བསླབ་བྱ་ཟློག་སྒོམ་གྱི་ཚུལ་དུ་བྱས་པ་སྐྱོན་ཡོན་གསལ་བའི་མེ་ལོང་
ཞེས་བྱ་བ་བཞུགས། །
འབྲུག་པ་ཀུན་ལེགས་བཞིན་བཤད་ན། །མཐོས་རྒྱག་དམས་རྒྱག་ལ་
གཏོང་ངོ། །གེ་སར་སྒྲུང་གླུ་ལ་ཉན་བཞིན། །དགའ་མདོག་སྡུག་མདོག་རེ་
གྱིས་དང་། །ཉམས་ལེན་གནད་འདྲིལ་ཞིག་བྱེད་ན། །རྩ་བ་ཀུན་སློང་ནས་
ཚུགས་དགོས། །གཏད་སོ་མེད་པ་ཞིག་བྱེད་ན། །ཁ་ཟིན་སྣ་ཟིན་ནས་སྒོམས་
ཤིག །སྒྲུབ་པ་མཐར་ཐོན་ཞིག་བྱེད་ན། ། མདུན་མ་སྣ་གཅིག་ལ་གཏོད་
དགོས། །སྣ་སུན་ཕུག་མེད་དུ་སྐྱུར་ན། །འཕྲལ་ལ་ཚ་དྲག་རང་ཐོང་ས་ཤིག །
རི་ཁྲོད་དབེན་ངེས་ཤིག་བྱེད་པར། །འདུ་འཛི་གཏན་ཆོད་རང་དགོས་ཀྱི། །
65

བསམ་སྦྱོར་གྲོང་ཡུལ་དུ་གཏད་ན། །རི་ཁའི་སྤྱང་ཀི་དང་འདྲའོ། །ལུས་བདེ་
སེམས་བདེ་རུ་འདུག་ན། །རང་ཤོང་སྤྱིལ་བུ་རུ་བསྡད་ཆོག །ངལ་དུབ་ཟིན་
མེད་ཅིག་བྱེད་ན། །ཁང་རྒན་ཞིག་འཆོས་ལ་རེམས་ཤིག །མཐོ་རིས་ཐར་
པའི་ལམ་ཚོལ་ན། །ལམ་སྟོན་བཤེས་གཉེན་ལ་རག་ལས། །ཕྱི་ལྡིར་ནང་སྟོང་
གིས་ཆོག་ན། །གྲགས་སྐམ་བླ་ཆེན་རེར་འཇུས་ཤིག །མགོན་སྐྱབས་བསླུ་མེད་
ཅིག་བསྟེན་ན། །སྐྱིད་སྡུག་དཀོན་མཆོག་རང་མཁྱེན་གྱིས། །མགོ་ཞྭས་གཉའ་
གནོན་ཞིག་དགོས་ན། ། ཁྲེལ་མེད་རྗེ་དཔོན་ལ་སྟེན་ཅིག །སོས་བདེ་གུ་
ཡངས་ཤིག་འདོད་ན། །སྣ་ཐག་རང་མགོ་ལ་དཀྲི་དགོས། །མི་ཁོམ་སྟོང་འུར་
ལ་གཟད་ན། །ཆེ་ཆེ་མཐོ་མཐོའི་རྩར་རྒྱུག་ཅིག །གདོན་བགེགས་ཉེར་འཚེ་
ཀུན་བཟློག་ན། ། སྐྱབས་འགྲོ་ལས་འབྲས་ལ་ཕུགས་གཏོད། །བར་ཆད་རྐྱེན་
དབང་དུ་གཏོང་ན། །རྣམ་རྟོག་ཙབ་ཙུབ་རང་གྱིས་ཤིག །རེ་བ་དོན་ལྡན་
ཞིག་བྱ་ན། །དཀོན་མཆོག་མཆོད་པ་ལ་བརྩོན་དགོས། །ཚེགས་ཆེ་དོན་ཆུང་
ཞིག་བྱེད་ན། །ཕྱུག་པོའི་ངོ་འཛིན་ལ་འབོད་ཅིག །ནམ་ཕུགས་ལེགས་པ་
ཞིག་འདོད་ན། །ལས་འབྲས་ལག་རྟེན་དུ་བྱེད་དགོས། །རང་གིས་རང་སྨ་
ཞིག་འབེབས་ན། །ཧ་ཅང་བློ་རྒོད་པོ་གྱིས་ཤིག །འཕྲལ་ཡུན་ཀུན་སྐྱིད་ཅིག་
འདོད་ན། ། དགེ་བ་བྲེ་ཕུལ་གྱིས་གསོག་དགོས། །འདི་སྡུག་ཕྱི་སྡུག་ལ་

66

གཏོང་ན། །ཁེ་ཚོང་བུན་ལོག་ལ་རེམས་ཤིག ། །བསྟན་འཛིན་གྲལ་མཇུག་ཏུ་
སྡོད་ན། །རང་རྒྱུད་བསླབ་གསུམ་ལ་ཚག་གྱིས། །མི་འཛིན་བཤིག་པ་རང་
དགའ་ན། །དུས་དང་ཚུལ་བསྟན་ལ་ཁག་ཞོག །ཉེས་ལྟུང་མཚོན་རྣོན་གྱིས་
འཇིགས་ན། །དྲན་ཤེས་གོ་ཆ་རང་སྟེན་དགོས། ། མཐོ་རིས་སྲོག་འཆད་ལ་
མི་འཛེམ། །ཁྲེལ་མེད་གཅེར་རྒྱུག་རང་གྱིས་ཤིག །ཕྱི་བཙུན་ནང་བཙུན་
ཞིག་བྱེད་ན། །དགག་སྒྲུབ་འདུལ་བ་དང་བསྟུན་དགོས། །མིག་སྔར་མཛེས་
ཆོས་ཀྱིས་ཆོག་ན། །སྒུར་སྒུར་ཞུམ་ཞུམ་རང་གྱིས་ཤིག །དད་པ་གཏིང་ཁུལ་
ཞིག་སྐྱེས་ན། །བརྩོན་པ་ལྷོད་མེད་ཅིག་སླེབ་ཡོང་། །རི་བོང་ཅལ་རྒྱུག་གི་
དད་པས། །ཕྱག་འཚལ་རྡུལ་གཙུབ་རང་ཡིན་ནོ། །དོན་ལྡན་རྣམ་དཀར་གྱི་
ལས་ལ། །སྤྲོ་བ་བརྩོན་འགྲུས་ཀྱི་དོན་ཡིན། །དོན་མེད་སྡུག་ལས་ལ་ཕོད་
བཙུགས། །གླང་རྒན་ས་གཤེག་རང་ཡིན་ནོ། །རྣམ་འབྱེད་ཤེས་རབ་རང་
ཡིན་ན། །གསུང་རབ་དགོངས་དོན་ལ་འཇུག་དགོས། །འཕྲལ་ལ་ཤེས་མདོག་
གི་བློ་ཡང་། །ཟླ་འོད་དོན་རྩ་ན་མི་གསལ། །འཆད་ཉན་རྣམ་དག་ཏུ་འགྲོ་བ། །
བླ་སློབ་མཚན་ལྡན་ཞིག་འཛོམ་དགོས། །ཆོས་མེད་དད་མེད་གཉིས་
འཚོགས་ན། །ཉིན་ཁའི་ཁ་བདལ་རང་ཡིན་ནོ། །ཐོས་པ་དོན་ལྡན་ཅིག་
བགྱིད་ན། །གང་ཤེས་རྒྱུད་ཐོག་ཏུ་སྦྱོར་དགོས། །མཁས་པ་དོན་མེད་ཅིག་
67

བྱེད་ན།
།ཐ་སྙད་ཚིག་སྐམ་རང་སྒྲུགས་ཤིག །ཆོས་པ་ཚད་ལྡན་རང་ཡིན་
མིན། །རང་སེམས་དཔང་པོ་རུ་འཇོག་དགོས། །གཞན་མགོ་སྐོར་ཐབས་
ཀྱིས་ཆོག་ན། །མིག་བཙུམ་ཁ་འཇམ་རང་གྱིས་ཤིག །གསང་སྔགས་ཚུལ་
བཞིན་དུ་སྒྲུབ་ན། །དམ་ཚིག་སྡོམ་པ་ལ་གཟབ་དགོས། །མི་ཕུང་བདག་
བརླག་ཅིག་བྱ་ན། ། གྲུབ་རྫུའི་སྨྱོ་སྤྱོད་རང་སྟོན་ཅིག །ཉིན་མཚན་དོན་
ལྡན་དུ་བྱེད་ན། །རྒྱུན་དུ་རང་སེམས་ལ་བལྟ་དགོས། །མི་ཚེ་སྟོང་ཟད་དུ་
གཏོང་ན། ། དོན་མེད་ངག་འཁྱལ་རང་ཤོད་ཅིག །ཞག་གཅིག་སྡོད་ངེས་
ཀྱང་མེད་པས། །འཆི་ཁར་ཕན་ངེས་ཤིག་བྱ་དགོས། །ཡང་ན་གཏད་ཡོད་
བཞིན་གྱིས་ལ། །ལོ་བརྒྱའི་ས་བཅད་རང་ཁྲོམས་ཤིག །ཕྱིར་འབྱོན་རང་
དབང་ཞིག་ཡོད་ན། །ཕར་འགྲོ་དེ་ལས་ཀྱང་ཡོད་དགོས། །མིན་ན་འབྱོན་
མདོག་གི་ཤོམ་ར། །ཤེས་བཞིན་རང་གིས་རང་སླུས་ཤིག །རིགས་དྲུག་གང་
རུང་གི་གནས་སུ། །སྐྱེ་ཞིག་ངེས་པར་ནི་སྐྱེ་བས། །དེ་དུས་ཕན་ངེས་ཀྱི་ཆོས་
ཤིག །ད་ལྟ་བསྒྲུབས་ན་རང་ཨེ་དགའ། །སྐུ་སྐྱེ་བསྟན་དོན་དུ་བྱོན་ན། །
བཤད་སྒྲུབ་ལག་རྗེས་ཤིག་ཡོད་དགོས། །འཁོར་བའི་ཟོང་རྟེན་ཞིག་བྱེད་
རྒྱུར། །བཙན་ཕྱུགས་བུ་ཕོ་རེས་ལོས་ཆོག །མནན་གྱིན་མཐོ་བ་ཞིག་བྱེད་ན། །
ཡོན་ཏན་སློབ་པ་ལ་སྒུར་དགོས། །བཏེག་ཀྱིན་དམའ་བ་ཞིག་བྱེད་ན། །
68

བརྒྱག་ཆེས་མགོ་རྒྱལ་ལ་ཐོངས་ཤིག །གཞན་ཕན་རྣལ་མ་ཞིག་སྒྲུབ་ན། །
སྔོན་ལ་རང་གི་རྒྱུད་དུལ་དགོས། །ཚོང་ཟོང་དབང་བསྐུར་ལ་བྱེད་རྒྱུར།
ཆོས་ལ་དྲེད་ཀྱིན་རང་ཁམ་ཆེ། །མངོན་ཤེས་ཏིང་འཛིན་ལས་འབྱུང་ཞིང་། །
དེ་རྒྱུ་ཚུལ་ཁྲིམས་ལ་རག་ལས། །རྒྱུ་མེད་འདྲེ་མཐོང་གི་ཅལ་ཅོལ། །སྡོམ་པའི་
ཕྱགས་མ་རང་ཡིན་ནོ། །ཐོས་བསམ་སྒོམ་གསུམ་གྱི་སྨན་སྦྱོར། །ཉོན་མོངས་
གཉེན་པོ་རུ་འགྲོ་དགོས། །ཆགས་སྡང་ང་རྒྱལ་གྱི་སྨན་ལོག །ནད་ཀྱི་ཁ་སྣོན་
ལས་མེད་དོ། །སྐྱེ་རྒུའི་གཙུག་རྒྱན་ཞིག་བྱེད་ན། །འགྲོ་དྲུག་སྤྱི་བོར་རུ་འཁུར་
དགོས། །ཀུན་གྱིས་ཞེན་ལོག་ཅིག་ཉོ་ན། །གཞན་ལ་བརྙས་སྨོད་རང་ཐོངས་
ཤིག །བྱ་བ་འཆུག་མེད་ཅིག་སྒྲུབ་ན། །རང་དཔེ་གཞན་དཔེ་གཉིས་སྦྱོར་
དགོས། །མིན་ལོག་རྒྱབ་འགལ་རང་གཏོང་ན། །རང་འདོད་གཅིག་པུ་ལ་
གཅུས་ཤིག །གཞན་གྱི་རྩིས་ཐོག་ཏུ་སྡོད་ན། ། དོན་ཉུང་ཁོག་དྲང་ཞིག་
བྱེད་དགོས། །ཀུན་གྱིས་བརྙས་པ་ཞིག་བྱ་ན། །ཁ་མང་རྫུན་ཤོབ་རང་ཤོད་
ཅིག །མི་རུང་མི་རུང་རང་བྱས་ན། །རུང་བའི་དོན་སྟེང་ནས་མི་འཛུར། །ཅི་
སྐྱོན་ཅི་སྐྱོན་རང་བྱས་ན། ། འདི་སྐྱོན་དམྱལ་བ་ནས་བསྟན་ཡོང་། །ཕམ་
པས་མནར་མེད་དུ་འཕེན་པས། །མ་བྱིན་ལེན་སོགས་ལ་འཛེམ་དགོས། །
མིན་ན་ཞོ་གང་གི་དོན་དུ། །སྡོམ་པ་གཏོར་རྒྱག་རང་གྱིས་ཐོངས། །ཕྱུག་པོ་
།
69

བློ་བདེ་ཞིག་དགའ་ན། །ཆོག་ཤེས་བང་མཛོད་ལ་བརྟེན་དགོས། །དབུལ་བོ་
གང་མེད་ཅིག་བྱེད་ན། །མཁོ་ཆེའི་སྒྱེ་རལ་དེ་ཟེད་ཅིག །ནོར་རྫས་དོན་ལྡན་
དུ་བྱེད་ན། །རློམ་མེད་ཆོས་ཕྱོགས་སུ་གཏོང་དགོས། །ཙི་ཙིའི་རྣམ་ཐར་ལ་
མོས་ན། །མུག་བསོག་སྡུག་བསོག་རང་གྱིས་ཤིག །བུ་ལོན་མེད་པ་ཞིག་
འདོད་ན། །དད་གཤིན་དཀོར་རྫས་ལ་འཛེམ་དགོས། །ལན་ཆགས་གང་ཆེ་
ཞིག་འགྲན་ན། །གང་ཚོ་གང་ཞིམ་ལ་རྒྱུག་ཅིག །ཀུན་ཡིད་ཟིན་པ་ཞིག་
འདོད་ན། །འདྲིས་མེད་དབེན་པ་རུ་སྦ་དགོས། །གཅིག་བཟུང་གཉིས་ཤོར་
རང་དགོས་ན། །དུས་ངན་མི་ངན་གྱི་ངོ་ཟུངས། །ཉམས་དགའ་གུ་ཡངས་སུ་
སྡོད་ན། །དགྲ་མེད་གཉེན་མེད་ཅིག་བྱ་དགོས། །རེ་དོགས་ཚེར་མལ་དུ་ཉལ་
ན། །ལ་རྒྱ་ཕྱོགས་རིས་ལ་སྒྲིམས་ཤིག །རྒྱལ་པོ་ང་ཆེ་ཞིག་འདོད་ན། །ལྟོས་
མེད་ཆིག་ཐུབ་ཀྱི་རིར་སྡོད། །ཡང་ན་ཁས་ཕེར་དང་ལག་ཡང་། །ཀུན་གྱིས་
མངག་བདེ་ཡི་གཡོག་གྱིས། །མདུན་མ་སྟབས་བདེ་ཞིག་དགོས་ན། །བྱ་བ་
རང་ཚོད་ལ་དཔོག་དགོས། །མི་ཐེག་སྡུག་འོག་ཏུ་འཛུལ་ན། །དྲན་ཚད་དེ་
མ་ཐག་རྩོམས་ཤིག །དགྲས་ཀྱང་ཟོན་བྱེད་ཅིག་ཡོང་བར། །ཚིག་གཅིག་
དོན་སྟེང་དུ་སྡོད་དགོས། །གཉེན་ཡང་ཁོ་ཆད་ཅིག་བྱེད་ན། །སྒ་ལོག་སྟན་
ལོག་རང་གྱིས་ཤིག །གནོད་བྱེད་ཁྱི་མང་གིས་གཙེས་ཀྱང་། །ཁ་རོག་ཙོག་

70

འདུག་ལ་སྐྱོན་མེད། །དལ་མེད་རུབ་པ་ཞིག་བྱེད་ན། །སྤྲང་དབྱུག་དགུ་སྐོར་
དུ་གྱིས་ཤིག །ཆེན་པོ་ཕུགས་བརྟན་ཞིག་བྱེད་ན། །ཡ་རབས་སྲོལ་བཟང་གི་
འཕྲོ་སྐྱོངས། །མཛོ་སྦྲེལ་གཡང་ལྟུང་ཞིག་བྱེད་ན། །མ་རབས་གྲོགས་ངན་ལ་
སྙིང་གཏོད། །ཉལ་བཞིན་དགེ་ཆེན་ཞིག་བྱེད་ན། །གཞན་ལ་ཡི་རང་རང་
སྒོམ་དགོས། །ཆགས་སྡང་རྒྱལ་ཕམ་ལ་མཉན་ན། །སྡིག་ལྟུང་ནམ་མཁའ་
ནས་བབ་ཡོང་། །ཆོས་སྲིད་ཇི་འདྲ་ཞིག་བྱེད་ཀྱང་། །ངོ་ཚ་ཁྲེལ་ཡོད་འདི་
གལ་ཆེ། །འཁྲེལ་མེད་ཕོ་རྒོད་དུ་རློམ་ན། །ནམ་ཕུགས་རྒྱལ་ཁམས་ལ་བསྟན་
ཡོང་། །གོ་ན་འཇིག་རྟེན་གྱི་སྣང་བ། །ཀུན་ཀྱང་བློ་སྦྱོང་དུ་ཤར་ཡོད། །མིན་
ན་གསུང་རབ་ཀྱི་པོ་ཏི། །བརྒྱ་ཕྲག་ཕྱག་མཛོད་དུ་རྩིག་ཅིག །ཀུན་རྫོབ་
བཤད་བཤད་ཀྱིས་མི་ཚར། ། ཤིང་སྣ་རྡོ་བསྒུལ་གྱིས་རི་འཛད། །གོ་རིམ་
ངེས་ཅན་གྱི་ཁྲིག་མེད། ། ཤ་ཟིན་སྤུ་ཟིན་ནས་བཤད་ཡོད། །བློ་སྐྱེད་འདུག་
ན་ནི་ལོངས་ཤོག །ཁ་བརྒྱག་དཔེ་འཐེན་ཡང་བྱས་ཆོག །བསམ་བཟང་ཡིན་
ཁུལ་དུ་ཡོད་པས། །ངག་འཁྱལ་དུ་མི་འགྲོ་ལས་ཆེ་ཨང་། །
འདི་ནི་༧བཙུན་པ་དཀོན་མཆོག་བསྟན་པའི་སྒྲོན་མེས་བྲིས་པ་ལགས། །
དེའང་འབྲུག་པ་ཀུན་ལེགས་ཀྱི་མགུར་མ་ཕལ་ཆེར་ཟློག་སྒོམ་གྱི་ཚུལ་དུ་
བཟང་ངན་གཉིས་རེ་སྦྲགས་ཏེ་ཉམས་དོད་པོ་ཞིག་འདུག་པའི་ལད་མོ་བྱས་


71

པ་ཡིན།
།ལད་མོ་ཞེས་པའང་བཤད་ལུགས་དབྱིབས་མཚུངས་བྱས་པ་ཡིན་
གྱི། འགའ་ཞིག་ལྟར་ཚིག་བརྐུས་པ་དང་། །དོན་གཡར་བ་ནི་མིན་ནོ། །
ས་སྟག་ཟླ་བཞི་ཚེས་བདུན་ལ་ཐུན་གསེང་དུ། རྣམ་རྟོག་རླུང་གིས་མགོ་
བོ་འཁོར། །སྙིགས་དུས་ཀྱིས་སྤྱོད་པར་ཞེན་ཁ་ལོག །ཁ་འཁྱལ་སྐྱུག་པ་
འཆོར་ཉེ་བས། །རང་རང་གི་ན་བཟའ་ཕར་ལ་འཐེན། །ཤེས་རབ་ཀྱི་རལ་
གྲི་སོ་གཉིས་མ། །ཤེས་བྱའི་གནས་ལ་གདེངས་ཆེས་པས། །རང་མགོ་རྨས་པ་
ཨ་ཙ་མ། །རྣོ་ཕྱོགས་གཅིག་ཡིན་ན་ཆོག་པ་ལ། །འབད་རྩོལ་གྱི་རྟ་རྒོད་ཁ་
ཡན་པོ། །བྱ་བའི་ཐང་ལ་རྒྱུག་ཆེས་ན། །གཡང་དུ་ལྟུང་བ་ཨ་ཙ་མ། །སྲབ་
མཐུར་ཞིག་ཡོད་ན་ཆོག་པ་ལ། །རྒྱུ་ནོར་གྱི་གོ་རེ་ཅུང་རྡོག་དེ། །བརྣབ་
སེམས་སྐྱུར་རྩིས་གསོབ་ཆེས་ན། །ཚལ་བར་འགས་པ་ཨ་ཙ་མ། །ཟ་བདེ་ཞིག་
བྱུང་ན་ཆོག་པ་ལ། །སྨྲ་མཁས་ཀྱི་དཀར་ནག་ལྕེ་གཉིས་པོ། །གང་འགྲིག་ལ་
གློག་བཞིན་འཁྱུག་ཆེས་ན། །རྩེ་མོ་འཆག་པ་ཨ་ཙ་མ། །ལྕེ་གཅིག་རང་ཡིན་
ན་ཆོག་པ་ལ། །མཛའ་གཅུག་གི་གྲོགས་མཆེད་འཕང་འགོ་ཟུང་། །ཚོད་མེད་
ཀྱི་མཐུན་ཚབ་ཆེ་དྲག་ན། །མཉམ་དུ་རུལ་བ་ཨ་ཙ་མ། །འགྲོགས་ལུགས་ཞིག་
བྱས་པས་ཆོག་པ་ལ། །མིང་གོ་ས་སྐམ་པོའི་ཤིང་སྡོང་ལ། །ཇེ་མཐོ་ཇེ་མཐོར་
འཛེག་ཆེས་ན། །ཕྲ་ས་ནས་ཆག་པ་ཨ་ཙ་མ། །རྐེད་པ་རུ་བསྡད་ན་ཆོག་པ་ལ། །

72

གྲགས་སྐམ་གྱི་བོན་པོའི་རྔ་ཁོག་དེ། །ཚོད་མེད་དུ་ཤེད་ཀྱིས་བརྡུང་ཉེས་ན། །
གཞུང་རལ་དུ་འགྲོ་བ་ཨ་ཙ་མ། །སྒྲ་ལྷོད་པོར་བྱས་ན་ཆོག་པ་ལ། ། མཚན་
སྙན་པོའི་རམ་གྱིས་བསྐྱབས་པའི་ཝ། །ཁྱད་འཕགས་ཀྱི་ཆེ་བ་འདོན་ཉེས་ན། །
ཐན་སྐད་ཀྱིས་བརྒྱལ་བ་ཨ་ཙ་མ། །འཛུམ་དམོལ་ལེ་བཞུགས་ན་ཆོག་པ་ལ། །
ཆོས་སྲིད་ཀྱིས་འབྱོར་བའི་ཉི་ཟླ་གཉིས། །གནམ་གོང་ལ་ལྷན་གཅིག་འཛོམ་
ཆེས་ན། །མུན་ནག་ཏུ་འགྲོ་བ་ཨ་ཙ་མ། །རན་པ་ཞིག་བྱུང་བས་ཆོག་པ་ལ། །
བྱ་བཞག་གི་མདུན་གྲོས་གཙུབ་ཤིང་ཟུང་། །ས་མཚམས་མེད་པར་བརྡར་
ཆེས་ན། །གཉིས་ཀ་འཚིག་པ་ཨ་ཙ་མ། །དྲོས་ཐོག་ནས་བཞག་ན་ཆོག་པ་ལ། །
བསོད་ཆུང་གི་མི་ངན་དྲེའུ་མོ། །ཁ་དྲག་ དབང་ཆེའི་མངལ་སྦྲུམ་ན། །རང་
གཤེད་དུ་འགྲོ་བ་ཨ་ཙ་མ། །ཤ་ཡང་དུ་བསྡད་ན་ཆོག་པ་ལ། །བསྟན་འགྲོའི་
དོན་གྱི་འོ་མ་ཞིག །བསྲུབ་པའི་སྙིང་པོ་བཙལ་ཆེས་ན། ། བཤང་དྲི་ཁ་བ་ཨ་
ཙ་མ། །དཀར་ཡིན་ ཐོག་ཏུ་བཞག་ན་ཆོག་པ་ལ། །འོ་དོད་འབོད་པའི་གླང་
བུ་དེ། །སྐྱོན་གྱི་ས་རློག་འཕེན་ཆེས་པ། ། རང་ཐོག་ཏུ་བབ་པ་ཨ་ཙ་མ། །ཁ་
རོག་བསྡད་ན་ཆོག་པ་ལ། །གཏམ་འདི་ཀུན་ལ་འཕོག་གྱུར་ཅིག །ཕོག་ནས་
གོ་བློ་སྐྱེ་གྱུར་ཅིག ། །ཕྱི་མ་ཅུང་ཟད་བསམ་གྱུར་ཅིག །བླང་དོར་ལག་ཏུ་
ལེན་གྱུར་ཅིག །
73

ཅེས་པ་ལྗགས་རྩོམ་མཛད། །
འཇམ་དཔལ་གཤིན་རྗེའི་གཤེད་པོ་དང་། །དབྱེར་མེད་རྩ་བའི་བླ་མ་
ཡིས། །དེང་ནས་བྱང་ཆུབ་སྙིང་པོའི་བར། །འབྲལ་མེད་རྗེས་སུ་འཛིན་གྱུར་
ཅིག